Watchtower

Οι Watchtower είναι αμερικανικό progressive metal συγκρότημα, το οποίο δημιουργήθηκε το 1982 και διαλύθηκε στις αρχές της δεκαετίας του '90, ενώ συνεχίζει από το 1999 μέχρι σήμερα. Το συγκρότημα έγινε γνωστό για την πολυπλοκότητα της μουσικής του και την εφευρετικότητα του, κυκλοφορώντας δύο δίσκους κατά την πρώτη περίοδο της καριέρας του.

 Βιογραφία 
Η πρώτη περίοδος
Οι Watchtower σχηματίστηκαν από το ντράμερ Ρικ Κολαλούκα και τον μπασίστα Νταγκ Κέισερ το 1982, με την αρχική τους σύνθεση να περιλαμβάνει και τον τραγουδιστή Τζέισον ΜακΜάστερ και τον κιθαρίστα Μπίλι Γουάιτ. Η πρώτη τους ηχογράφηση ήταν για την συλλογή «A Texas Hardcore Compilation: Cottage Cheese From The Lips Of Death» της «Rainforest Records».Various - Cottage Cheese From The Lips Of Death at Discogs

Το Νοέμβριο του 1985, κυκλοφόρησαν το ντεμπούτο άλμπουμ τους με τίτλο «Energetic Disassembly» μέσω της «Zombo Records», ηχογραφημένο στα «Cedar Creek» και «Earth and Sky Studio». Οι ηχογραφήσεις χρηματοδοτήθηκαν από το ίδιο το συγκρότημα, με την αρχική κυκλοφορία να αποτελείται από 3.000 δίσκους βινυλίου και 1.500 κασέτες. Επανακυκλοφόρησε το 1993 από την «Institute of Art».Watch Tower* - Energetic Disassembly at Discogs Έναν χρόνο μετά την κυκλοφορία του άλμπουμ, ο κιθαρίστας Ρον Γιάρζομπεκ αντικατέστησε τον Μπίλι Γουάιτ.BLOTTED SCIENCE'S RON JARZOMBEK - MetalSucks

Στον ΜακΜάστερ προτάθηκε το μικρόφωνο των Pantera και των Dark Angel, το 1986, αλλά αρνήθηκε και στις δύο προτάσεις. Όταν όμως το δεύτερο του συγκρότημα του με την ονομασία Dangerous Toys υπέγραψε συμβόλαιο συνεργασίας με την «Columbia», αποχώρησε από τους Watchtower, το 1988. Αντικαταστάτης του ήταν ο Μάικ Σόλιζ, ο οποίος παρέμεινε στο συγκρότημα για ένα χρόνο, δίνοντας την θέση του στον Άλαν Τέκιο των Hades.

Η ηχογράφηση του δεύτερου τους δίσκου πραγματοποιήθηκε στα «Sky Trak Studios» του Βερολίνου. Το άλμπουμ κυκλοφόρησε μέσω της «Noise Records» τον Αύγουστο του 1989 με τίτλο «Control and Resistance», δίσκος ο οποίος έφερε τον ίδιο συνδυασμό τεχνικής κατάρτισης και επιθετικότητας με το πρώτο τους άλμπουμ.Review: Watchtower - Control and Resistance | Sputnikmusic

Κατά την περιοδεία για την προώθηση του άλμπουμ, οι Watctower άνοιγαν τις εμφανίσεις των Coroner στην Ευρώπη. Τον Ιούνιο του 1990, ο Τέκιο αποχώρησε για να ενταχθεί στους Non Fiction. Ο Γιάρζομπεκ χρειάστηκε να υποστεί μία σειρά χειρουργικών επεμβάσεων στο χέρι του, οι οποίες τον άφησαν εκτός μουσικής σκηνής για μερικά χρόνια. Το συγκρότημα διαλύθηκε το 1991.

Επανένωση
Το 1999, η σύνθεση των ΜακΜάστερ, Κολαλούκα, Κέισερ και Γιάρζομπεκ διασκεύασε το κομμάτι «Run If You Can» των Accept, για την συλλογή «A Tribute to Accept - Vol. 1» της «Nuclear Blast».Accept A Tribute to Accept - Volume 1 - Spirit of Metal Ακολούθησε η εμφάνιση τους στο φεστιβάλ «Bang Your Head!!!» την επόμενη χρονιά, όπως και δύο εμφανίσεις ως support των Dream Theater.Watchtower - Live at Bang Your Head festival 2000 (Drum Cam) - Youtube

Το 2002, η «Monster Records» κυκλοφόρησε την συλλογή «Demonstrations in Chaos» με ανέκδοτες ηχογραφήσεις και δύο χρόνια αργότερα, η ίδια εταιρεία κυκλοφόρησε και πάλι το «Energetic Disassembly».

Τον Απρίλιο του 2010, οι Watchtower εμφανίστηκαν στο «Keep It True Festival», έχοντας τον Άλαν Τέικο και πάλι στα φωνητικά, ο οποίος επέστρεψε στο συγκρότημα ηχογραφώντας μαζί τους το σινγκλ «The Size of Matter», πριν αποχωρήσει και πάλι τον Μάιο του 2010.WATCHTOWER: Footage From KEEP IT TRUE FestivalWatchtower - The Size of Matter - Encyclopaedia Metallum

Στις 7 Οκτωβρίου 2016, κυκλοφόρησε το ΕΡ «Concepts of Math: Book One» μέσω της Prosthetic Records, με την σύνθεση του συγκροτήματος να είναι αυτή του «Control and Resistance» του 1989, αφού επέστρεψε στο μικρόφωνο τους ο Άλαν Τέκιο.WATCHTOWER: Trailer για το νέο EP - Metal Hammer

 Δισκογραφία 
 Στούντιο άλμπουμ 
 Energetic Disassembly (1985)
 Control and Resistance (1989)
 Demonstrations in Chaos (2006)Συλλογές
 Cottage Cheese From The Lips Of Death (1983)
 Doomsday News 2 (1989)
 Doomsday News - The Video Compilation Volume 2 (1990)
 12 Years in Noise: Metal & Beyond (1996)
 A Tribute to Accept Vol. 1 (1999)ΕΡ
 Concepts of Math: Book One (2016)

Παραπομπές

Πηγές
 Watchtower | Biography | AllMusic
 Watchtower - Biography - Metal Storm
 Watchtower - Encyclopaedia Metallum: The Metal Archives

 Εξωτερικοί σύνδεσμοι 
 Επίσημη ιστοσελίδα
 Watchtower στο Facebook

Κατηγορία:Αμερικανικά progressive metal συγκροτήματα
Κατηγορία:Αμερικανικά thrash metal συγκροτήματα
Κατηγορία:Heavy metal συγκροτήματα από το Τέξας